**แผนการจัดการเรียนรู้**

**กลุ่มสาระการเรียนรู้ภาษาไทย โรงเรียนสาธิตมหาวิทยาลัยราชภัฏสวนสุนันทา**

**รายวิชา ภาษาไทยพื้นฐาน (ท๒๑๑๐๑) ภาคเรียนที่ ๑ ปีการศึกษา ๒๕๖๔**

**หน่วยการเรียนรู้ที่ ๑ เรื่อง นิราศภูเขาทอง ชั้นมัธยมศึกษาปีที่ ๑**

**แผนการจัดการเรียนรู้ที่ ๒ เรื่อง ตอบคำถามจากเรื่องที่อ่าน เวลาเรียน ๑ ชั่วโมง ผู้สอน**

**มาตรฐานการเรียนรู้ / ตัวชี้วัด**

ท ๑.๑ ม ๑/๒

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจแก้ปัญหาในการดำเนินชีวิตและมีนิสัยรักการอ่าน

 ตัวชี้วัด ข้อ ๒ จับใจความสำคัญจากเรื่องที่อ่าน

**เป้าหมายการเรียนรู้**

 ๑. นักเรียนสามารถบอกความเป็นมาของนิราศภูเขาทองได้

 ๒. นักเรียนสามารถบอกประวัติและผลงานสำคัญของสุนทรภู่ได้

 ๓. นักเรียนสามารถจับใจความสำคัญจากเรื่องที่อ่าน และนำมาตอบคำถามได้อย่างถูกต้อง

 ๔. นักเรียนมีมารยาทในการเขียน

**สาระสำคัญ**

การอ่านวรรณคดีแต่ละเรื่องจำเป็นอย่างยิ่ง ที่จะต้องเรียนรู้ความเป็นมาของเรื่องและประวัติผู้แต่ง เพื่อให้เข้าถึงแก่นของเรื่องแล้วนำมาประกอบการวิเคราะห์เหตุการณ์เรื่องราวภายในเนื้อหาว่าผู้แต่งต้องการมุ่งเน้นไปในทิศทางใดอีกทั้งยังเป็นการยกย่องชื่นชมและระลึกถึงคุณงามความดีความรู้ความสามารถของผู้แต่งที่ได้สรรค์มรดกทางภาษาไว้ให้คนรุ่นหลังได้ศึกษาเรียนรู้และเกิดความภาคภูมิใจในความเป็นไทย

**สาระการเรียนรู้**

 ๑. ความเป็นมาของ นิราศภูเขาทอง

 ๒. ประวัติและผลงานสำคัญของสุนทรภู่

**กระบวนการจัดการเรียนรู้**

 **ขั้นนำ**

 ๑. ครูเปิดแผ่นป้าย ตัวอย่างวรรคทองของสุนทรภู่ที่เป็นที่รู้จักของบุคคลทั่วไป แล้วให้นักเรียนอ่านพร้อมกัน ดังนี้

“มีสลึงพึงบรรจบให้ครบบาท
อย่าให้ขาดสิ่งของต้องประสงค์
จงมักน้อยกินน้อยค่อยบรรจง
อย่าจ่ายลงให้มากจะยากนาน”

(สุภาษิตสอนหญิง)

“แล้วสอนว่าอย่าไว้ใจมนุษย์

มันแสนสุดลึกล้ำเหลือกำหนด

ถึงเถาวัลย์พันเกี่ยวที่เลี้ยวลด
ก็ไม่คดเหมือนหนึ่งในน้ำใจคน”

(พระอภัยมณี)

 “ถึงบางพูดพูดดีเป็นศรีศักดิ์

มีคนรักรสถ้อยอร่อยจิต
แม้นพูดชั่วตัวตายทำลายมิตร

จะชอบผิดในมนุษย์เพราะพูดจา”

 (นิราศภูเขาทอง)

 ๒. ครูถามนักเรียนโดยใช้คำถามสำคัญ ดังนี้

 ๑) จากบทประพันธ์ทั้ง ๓ เรื่อง ที่นักเรียนได้อ่านไปในข้างต้น นักเรียนทราบหรือไม่ว่า เป็นผลงานการแต่งของใคร

 ๒) นักเรียนรู้จักหรือเคยได้ยินบทประพันธ์ที่นักเรียนอ่านบทใดบ้าง

 **ขั้นสอน**

 ๑. ครูเชื่อมโยงเข้าสู่บทเรียน โดยการสรุปจากที่นักเรียนอ่านคำประพันธ์ ว่าเป็นผลงานการประพันธ์ของสุนทรภู่ ซึ่งเป็นผู้ที่แต่ง นิราศภูเขาทอง

 ๒. ครูแจกใบความรู้ หน่วยการเรียนรู้ที่ ๑ เรื่อง นิราศภูเขาทองให้กับนักเรียน

 ๓. ครูอธิบายความรู้ เรื่อง ความเป็นมาของ นิราศภูเขาทอง และประวัติและผลงานสำคัญของสุนทรภู่

 ๔. ครูให้นักเรียนอ่านเนื้อหาจากใบความรู้ หน่วยการเรียนรู้ที่ ๑ เรื่อง นิราศภูเขาทองในใจ

 ๕. ครูถามเชื่อมโยงประสบการณ์ของนักเรียน โดยใช้คำถามสำคัญ ดังนี้

 ๑) นักเรียนเคยไปนมัสการหรือเคยเดินทางไปวัดภูเขาทองหรือไม่

 ๒) นักเรียนรู้จักผลงานการประพันธ์ของสุนทรภู่เรื่องใดบ้าง และรู้จักจากช่องทางใด
 ๖. ครูให้นักเรียนทำกิจกรรม “เปิดแผ่นป้าย ทายคำถาม” โดยครูสุ่ม นักเรียน ๑๐ คน เลือกเปิดแผ่นป้าย คำถามที่ครูกำหนดให้หน้าชั้นเรียน จากนั้นเขียนคำตอบลงในสมุด ทำไปเรื่อยๆทีละแผ่นป้ายจนครบตามข้อคำถาม ๑๐ ข้อ

 ๗. นักเรียนเปลี่ยนสมุดกับเพื่อนที่นั่งข้างๆ กันตรวจ จากนั้นครูเฉลยคำตอบทีละข้อ จนครบ ๑๐ ข้อ

 **ขั้นสรุป**

 ๑. ครูและนักเรียนร่วมกันอภิปราย สรุปความรู้เรื่อง ความเป็นมาของ นิราศภูเขาทอง และประวัติและผลงานสำคัญของสุนทรภู่

**สื่อการเรียนรู้**

๑. เปิดแผ่นป้าย ตัวอย่างวรรคทองของสุนทรภู่

 ๒. ใบความรู้ หน่วยการเรียนรู้ที่ ๑ เรื่อง นิราศภูเขาทอง

 ๓. แผ่นป้ายคำถาม

**การวัดและการประเมินผล**

 **การวัดประเมินผล**

๑. ประเมินการตอบคำถาม กิจกรรม “เปิดแผ่นป้าย ทายคำถาม”

 ๒. มารยาทในการเขียน

 **เครื่องมือวัดและประเมินผล**

 ๑. แบบประเมินการตอบคำถาม กิจกรรม “เปิดแผ่นป้าย ทายคำถาม”

**แหล่งการเรียนรู้**

สถาบันพัฒนาคุณภาพวิชาการ (พว.). ๒๕๕๘. **หนังสือเรียนรายวิชาภาษาไทยพื้นฐาน วรรณคดีและวรรณกรรม ชั้นมัธยมศึกษาปีที่๑.** กรุงเทพฯ:พัฒนาคุณภาพวิชาการ (พว.).

 ห้องสมุด

 อินเตอร์เนต

**บันทึกผลหลังการจัดกิจกรรมการเรียนรู้**

**ผลการจัดกิจกรรมการเรียนรู้**........................................................................................................................................................................................................................................................................................................................................................................................................................................................................................................................................................................................................................................................................................................................

..............................................................................................................................................................................

**ปัญหาที่พบ**

........................................................................................................................................................................................................................................................................................................................................................................................................................................................................................................................................................................................................................................................................................................................

..............................................................................................................................................................................

**แนวทางในการแก้ไขปัญหา**

........................................................................................................................................................................................................................................................................................................................................................................................................................................................................................................................................................................................................................................................................................................................ ..............................................................................................................................................................................

ลงชื่อ..........................................................ครูผู้สอน

 (..........................................................................)

 ................../................../.................

**แบบประเมินการตอบคำถาม กิจกรรม “เปิดแผ่นป้าย ทายคำถาม”**

|  |  |  |  |  |
| --- | --- | --- | --- | --- |
| **การประเมิน** | **ดีมาก****( ๓ )** | **พอใช้****( ๒ )** | **ปรับปรุง****( ๑ )** | **ค่าน้ำหนัก****คะแนน** |
| ความถูกต้อง  | นักเรียน บอกความเป็นมาของ นิราศภูเขาทอง และประวัติและผลงานสำคัญของสุนทรภู่จากการตอบคำถาม ได้ถูกต้อง ทุกข้อ และเขียนสะกดคำตามหลักไวยากรณ์ได้อย่างถูกต้อง | นักเรียน บอกความเป็นมาของ นิราศภูเขาทอง และประวัติและผลงานสำคัญของสุนทรภู่จากการตอบคำถาม ได้ถูกต้อง แต่ตอบผิดไม่เกิน ๓ ข้อ และเขียนสะกดคำตามหลักไวยากรณ์ได้อย่างถูกต้อง | นักเรียน บอกความเป็นมาของ นิราศภูเขาทอง และประวัติและผลงานสำคัญของสุนทรภู่จากการตอบคำถาม ได้ถูกต้อง แต่ตอบผิดมากกว่า ๓ ข้อ  | ๓ ( ) |
| ความครบถ้วน | นักเรียนเขียนตอบคำถามจากการอ่านได้ครบถ้วนทุกข้อ | นักเรียนเขียนตอบคำถามจากการอ่าน โดยขาดไป ไม่เกิน ๒ ข้อ | นักเรียนเขียนตอบคำถามจากการอ่าน โดยขาด มากกว่า ๒ ข้อขึ้นไป | ๒ ( ) |
| ความเรียบร้อย  | สมุดมีความสะอาดเรียบร้อย ไม่มีรอย ขูด ลบ ขีดฆ่า | สมุดมีความสะอาดเรียบร้อย แต่มีรอย ขูด ลบ ขีด ฆ่า ๑-๓ ตำแหน่ง | สมุดมีรอย ขูด ลบ ขีด ฆ่า มากกว่า ๓ ตำแหน่งขึ้นไป | ๒ ( ) |
| รวม |  |

**ระดับคะแนน**

 ๑๕ – ๒๑ คะแนน = ดีมาก

 ๘ – ๑๔ คะแนน = พอใช้

 ๑ – ๗ คะแนน = ปรับปรุง